Jack Russell byt baba se oortjie afArgieffoto Jolizne Bester, ŉ 17 maande oue baba van eMalahleni (Witbank), se regteroor is deur die gesin se Jack Russell-hond afgebyt, het Beeld Maandag berig. Dokters het ŉ week lank gesukkel om haar oor te behou, maar moes uiteindelik die oortjie in die Wilgers-hospitaal in Pretoria amputeer. Haar ouers, Johan en Elizma, het gesê hulle het geen idee waarom hul troeteldier, Bakkies, haar gebyt het nie, aangesien die twee glo onskeibaar was. Bakkies is dieselfde dag nog uitgesit. -SAPA